Prof. Fika Janse van Rensburg, rektor van die Potch-kampus, het Woensdag self ’n voorbeeld gestel toe hy op die kampus se Joolplaas geregistreer het om ’n orgaanskenker te word.
“Om ’n orgaan te skenk is die laaste opoffering wat ’n mens ná jou dood vir enigiemand kan maak,” sê Marno Rossouw, voorsitter van die NWU-Pukke se Joolkomitee.
Elize Scheepers, ’n koördineerder vir die Suid-Afrikaanse Orgaanskenkingstigting, sê 67 mense het al sedert Dinsdag op die Joolplaas in Potchefstroom geregistreer om orgaanskenkers te word.
“Een van hulle is ’n student wat vroeër kornea-oorplantings gehad het. Baie jong mense dink nie aan orgaanskenking nie omdat die natuurlike verloop gewoonlik nie is dat jong mense sterf nie. Baie sterf egter wel.”
Dit word aan die Studente Jool Gemeenskapsdiens (SJGD) oorhandig sodat dit vir ander liefdadigheidsprojekte dwarsdeur die jaar gebruik kan word.